אלפים מתושבי עפולה והסביבה ייהנו ביום רביעי הקרוב, חול המועד פסח, מחגיגת ספורט ומוזיקה בצעדת יערות 'גבעת המורה' שתציין השנה 50 שנות פעילות. כידוע, צעדת גבעת המורה עברה גלגולים שונים מאז נוסדה כאשר בתחילת הדרך עבר המסלול על פני שדות העמק ובהמשך התבססה במסלול שכולל את יערות גבעת המורה, עובר בסמוך לכפרים הסמוכים דחי וסולם, מרחביה וכמובן מסתיים בעפולה.
חגיגת הספורט העירונית תכלול השנה מגוון מסלולים חדשים המותאמים לכל המשפחה הכוללים מסלולי 3 ק"מ לקטנטנים ולבני גיל הזהב, מסלול משפחתי ל-6 ק"מ, מסלול מסורתי ל-10 ק"מ ואפילו מסלול אתגרי בשיתוף לוחמי חטיבת 'כפיר'. את המסלולים ילוו מוזיקה ושירים המותאמים לצועדים באותו מסלול ממוזיקת ילדים, דרך שנות ה-60-70-80 ועד לשירי הלקות הצבאיות במסלול האתגרי, ליווי של מדריכי קק"ל, מעגלי מתופפים ועוד.
נקודת האיסוף ליציאה למוקד הזינוק תהיה בפארק העירוני בין השעות 07:30-09:45 כאשר נקודת הזינוק למסלולים תמוקם סמוך לכפר דחי ובהמשך יתפצלו המסלולים. בסיום יחולקו מדליות למשתתפים ויתקיים טקס לקבוצות מרובות משתתפים בהשתתפות ראש העיר אבי אלקבץ. בשעה 12:00 יתקיים בפארק העירוני מופע הסיום של הצעדה של כוכבי הרשת בן זיני וטיילור הכובשים את הרשת. יש לציין כי עבור המגזר החרדי שאף הוא ישתתף בצעדה ייהנה מפעילות שהפיקו "שקים" במיוחד עבורם בבית אשכול.